stanford-oval/wikipedia huggingface dataset:
Washington Square (elokuva)

| Washington Square |
| --- | --- |

Ohjaaja:  Agnieszka Holland
Käsikirjoittaja:  Carol Doyle
Perustuu:  Henry Jamesin romaaniin
Tuottaja:  Julie Bergman Sender Roger Birnbaum Randy Ostrow Chrisann Verges
Säveltäjä:  Jan Kaczmarek
Kuvaaja:  Jerzy Zieliński
Tuotantosuunnittelija:  Allan Starski
Pääosat:  Jennifer Jason Leigh Albert Finney Ben Chaplin Maggie Smith Judith Ivey Jennifer Garner
Valmistustiedot
Valmistusmaa:   Yhdysvallat
Tuotantoyhtiö:  Alchemy Filmworks Caravan Pictures Hollywood Pictures Roger Birnbaum Productions
Levittäjä:  Walt Disney Studios Motion Pictures Netflix
Ensi-ilta:   12. syyskuuta 1997 Toronton elokuvajuhlat 10. lokakuuta 1997  3. lokakuuta 1997 New Yorkin elokuvajuhlat 5. lokakuuta 1997 New York City, New York 10. lokakuuta 1997
Kesto:  115 minuuttia
Alkuperäiskieli:  englanti, ranska
Budjetti:  15 000 000 USD
Tuotto:  1 851 761 USD
Aiheesta muualla
IMDb 
Elonet
AllMovie
Infobox OKNimi-testi OK: 
Washington Square (engl. Washington Square) on vuonna 1997 ensi-iltansa saanut Agnieszka Hollandin ohjaama romanttinen draamaelokuva, jonka pääosissa ovat Jennifer Jason Leigh, Albert Finney, Ben Chaplin, Maggie Smith, Judith Ivey ja Jennifer Garner. Washington Square perustuu Henry Jamesin romaaniin Washingtonin aukio vuodelta 1880. Romaani filmatisoitiin elokuvana vuonna 1949 nimellä Perijätär, jonka pääosissa ovat Olivia de Havilland ja Montgomery Clift.
Juoni

Washington Square sijoittuu 1800-luvun New Yorkiin. Nuori perijätär on ikänsä kuunnellut isänsä huomautuksia ulkonäöstään ja hienostuneisuuden puutteesta. Vanhaksipiiaksi tuomittu tyttö saa kuitenkin yllättävän ihailijan komeasta, mutta köyhästä nuorukaisesta. Isälle nuori mies ei kelpaa, sillä hän epäilee tämän havittelevan hänen rahojaan. Tytär on kuitenkin eri mieltä.
Näyttelijät

| 0 | 1 | 2 |
| --- | --- | --- |
|  Jennifer Jason Leigh  | … |  Catherine Sloper   |
|  Albert Finney  | … |  Tohtori Austin Sloper   |
|  Ben Chaplin  | … |  Morris Townsend   |
|  Maggie Smith  | … |  Täti Lavinia Penniman   |
|  Judith Ivey  | … |  Täti Elizabeth Almond   |
|  Arthur Laupus  | … |  Herra Almond   |
|  Jennifer Garner  | … |  Marian Almond   |
|  Robert Stanton  | … |  Arthur Townsend   |
|  Betsy Brantley  | … |  Rouva Montgomery   |
|  Nancy Daly  | … |  Maureen   |
|  Sara Ruzicka  | … |  11-vuotias Catherine Sloper   |
|  Rachel Layne Sacrey  | … |  Sarah Almond   |
|  Rachel Osborne  | … |  Alice Almond   |
|  Scott Jaeck  | … |  John Ludlow   |
|  Peter Maloney  | … |  Jacob Webber   |
Tuotanto

Jennifer Jason Leighin lisäksi Meg Ryan ja Diane Lane olivat ehdolla naispääosaan.
Washington Square kuvattiin Marylandin Baltimoressa 15 miljoonan dollarin budjetilla.
Julkaisu ja vastaanotto

Washington Square sai ensi-iltansa Kanadassa Toronton elokuvajuhlilla 12. syyskuuta vuonna 1997. Teatterilevitykseen elokuva pääsi Kanadassa 10. lokakuuta 1997; samana päivänä elokuva julkaistiin laajasti Yhdysvalloissa. Yhdysvalloissa elokuva oli saanut ensi-iltansa New Yorkin elokuvajuhlilla 3. lokakuuta 1997. Isossa-Britanniassa elokuva sai ensi-illan 29. toukokuuta vuonna 1998. Buena Vista Pictures toimi elokuvan levittäjänä.
Washington Square sai ilmestyessään kiitettävän vastaanoton kriitikoilta. Maggie Smith oli ehdolla vuonna 1998 Chlotrudis-palkinnon saajaksi parhaasta naissivuosasta.
Washington Squarella on Rotten Tomatoesissa 82 prosentin "tuore" arvosana, joka perustuu kahteenkymmeneenkahdeksaan arvosteluun.
Elokuva julkaistiin DVD:lle Yhdysvalloissa 3. syyskuuta vuonna 2002.
Aiheesta muualla

Washington Square Internet Movie Databasessa (englanniksi)
Washington Square Elonet.
Washington Square AllMoviessa. (englanniksi)
Kari Värri ja Bamperos

| Kari Värri & Bamperos Bamperos |
| --- | --- | --- |

Studioalbumin tiedot
 Julkaistu: 1986
 Tyylilaji: Iskelmä
 Kesto: 40.05
 Levy-yhtiö: KV-Tuotanto
Bamperos muut julkaisut
| Bamperos – Juhlalevy 10 vuotta 1983 | Kari Värri & Bamperos 1986 |   |
Kari Värri & Bamperos on Bamperosien julkaisema albumi vuodelta 1986.
Kappaleet

Shanana
Kaipaan sinua ja elämää
Naapuri soittaa pianoa
Nainen, sä teit sen
Siellä Teide kohoaa
Yön lintu (Night Birds)
Ei kyyneleet kaukana oisi
Liityt mun elämään
Pahuksen tunteet (Hooked On A Feeling)
Liitäen
Vanhaan taloon (Part-Time Lover)
Äiti (La Mama)
Yongey Mingyur Rinpoche

| Yongey Mingyur Rinpoche |
| --- | --- |
 Mingyur Rinpoche vuonna 2016
Henkilötiedot
Syntynyt: 1975 Nepal
Kansalaisuus:   nepalilainen
Ammatti:  Munkki, lama
Arvonimi: Rinpoche
Muut tiedot
 Nimikirjoitus
Yongey Mingyur Rinpoche (tiibetiksi ཡོངས་དགེ་མི་འགྱུར་རིན་པོ་ཆེ, Yongs-dge Mi-'gyur Rin-po-ches; s. 1975 Nepal) on nepalilainen tiibetinbuddhalaisuuden opettaja eli lama. Hän edustaa karma-kagyü- ja nyingma-linjaa. Titteli "rinpoche" tarkoittaa arvokasta.
Elämäkerta

Yongey syntyi lähellä Nepalin ja Tiibetin rajaa vuonna 1975. Hänen isänsä, Tulku Urgyen Rinpoche, oli tunnettu meditaatio-opettaja. Mingyur Rinponchen äiti, Sönam Chödrön, on sukua Tiibetin kuninkaille Songtsen Gampolle ja Trisong Detsenille.
Mingyur Rinpoche on kertonut, että hän halusi alkaa meditoimaan 9-vuotiaana lievittääkseen muun muassa myrskyistä aiheutuvia pelkojaan sekä ihailtuaan isänsä meditoimista. Neljä vuotta myöhemmin hän lähti Intiaan kolmeksi vuodeksi tarkoituksenaan käydä läpi meditaatioretriitti.
Täyttäessään 19 vuotta Yongey opiskeli tunnetun laman, Khenpo Kunga Wangchukin, alaisuudessa muun muassa buddhalaista keskitien traditiota ja logiikkaa. Vuotta myöhemmin häntä pyydettiin toimimaan Sherab Ling -luostarin apottina.
Kesäkuussa 2011 Mingyur Rinpoche päätti lähteä omaehtoiseen retriittiin ja lähti kotoaan yön pimeydessä ilman rahaa, passia tai puhelinta. Taustalla oli pelko luisumisesta julkkismeditaatio-opettajaksi. Retriittinsä aikana Mingyur Rinpoche toimi pääsääntöisesti kiertävänä joogina.
Merkitys ja kirjallinen ura

Mingyur Rinpoche pyrkii tuomaan buddhalaisuuden sanomaa nykyajan yleisölle ja ylläpitää muun muassa omaa YouTube-kanavaa.
Hän on kirjoittanut myös useita kirjoja:
In Love with the World: A Monk’s Journey Through the Bardos of Living and Dying (yhdessä Helen Tworkovin kanssa)
The Joy of Living: Unlocking the Secret and Science of Happiness (yhdessä Eric Swansonin ja Daniel Golemanin kanssa)
Joyful Wisdom: Embracing Change and Finding Freedom (yhdessä Eric Swansonin kanssa)
Turning Confusion into Clarity: A Guide to the Foundation Practices of Tibetan Buddhism (yhdessä Helen Tworkovin ja Matthieu Ricardin kanssa)
Ziji: The Puppy Who Learned to Meditate (yhdessä Torey L. Haydenin kanssa, kuvittanut: Charity Larrison)
Ziji and the Very Scary Man (yhdessä Torey L. Haydenin kanssa, kuvittanut: Charity Larrison)
Mingyur Rinpoche on myös osallistunut tutkimuksiin, joissa on tutkittu meditaation vaikutusta aivoihin.
Aiheesta muualla

Mingyur Rinpochen YouTube-kanava
Keski-Intia

Keski-Intian alue 1942
Keski-Intia eli Keskiprovinssit (engl. Central India Agency) oli Brittiläisen imperiumin hallintoalue Etu-Intian keskellä. Se sijaitsi Narmada-joen pohjoispuolella ja sen alue vuonna 1931 oli 133 460 neliökilometriä ja asukasluku 6 615 120.
Hallinnollisesti alue oli jaettu 90 pikkuvaltioon (agency). Suoraan kenraalikuvernöörin alainen asiamies Indoressa ja hänen alaiseneen toimineet poliittiset asiamiehet eri paikkakunnilla edustivat Intian hallitusta. Pikkuvaltioiden alueet olivat hyvin rikkonaisia ja niiden suhtautuminen Intian hallitukseen ja toisiinsa vaihtelevaa. Alue kuuluu nykyisin Intian liittovaltioon.
Kallirrhoe

Kallirrhoe (m.kreik. Καλλιῤῥόη, Kallirrhoē, lat. Callirhoe/Callirrhoe), usein Kallirhoe, voi viitata seuraaviin:
Kallirrhoe, useita hahmoja kreikkalaisessa mytologiassa
Kallirhoe (Kallirrhoe), antiikin kreikkalainen romaani
Enneakrunos eli Kallirrhoe, lähdekaivo antiikin Ateenassa
Lounaislähde eli Kallirrhoe, lähdekaivo antiikin Ateenassa
Kora Sikyonlainen, joissakin versioissa Kallirrhoe, piirustustaiteen keksijänä antiikin Kreikassa pidetty
Callirrhoe, Jupiterin kuu
malvikot (Callirrhoe), malvakasvien suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Callirrhoe”, voi hakea sivunnimihaulla, laajalla sivunnimihaulla tai tekstihaulla.
Kalevi Rothberg

Kalevi Rothberg on suomalainen muusikko, kapellimestari ja säveltäjä. Hän toimi vuosina 1968–2000 Turun ruotsalaisen teatterin ja vuosina 1982–1999  Samppalinnan kesäteatterin kapellimestarina. Sen lisäksi hänet tunnetaan Turun seudulla tanssi- ja iskelmämusiikkia soittavien orkestereiden johtajana. Vuonna 1979 Turun kaupunginteatteri toi ensi-iltaan Rothbergin säveltämän diskomusikaalin The Pop-Oz, joka perustuu L. Frank Baumin kirjaan Ihmemaa Oz.
Rothberg varttui Turun Hirvensalossa Illoistenjärven rannalla, jonne hänen isänsä perusti vuonna 1947 kahvipannuja valmistavan metallipajan ja myöhemmin pesulan.
Rothbergille myönnettiin taiteilijaeläke vuonna 2018.
Levytyksiä

1979: Kalevi Rothberg, J. W. Rytkölä ja Turun kaupunginteatterin avustajat, The Pop-Oz Discomusikaali, Fifty-Fifty LPS-500
1980: Tillsammans med Bo Andersson & Kalevi Rothberg, Fifty-Fifty Records FFLP-66
1984: Aulis Kotaviita ja Kalevi Rothbergin orkesteri, ‎Aurajoen Vanhat Lehmukset, AR-Piano ‎ARLP-1.
Yleisurheilun alle 18-vuotiaiden maailmanmestaruuskilpailut

Yleisurheilun alle 18-vuotiaiden maailmanmestaruuskilpailut olivat kansainvälisen yleisurheiluliiton IAAF:n järjestämät yleisurheilukilpailut. Kilpailuihin saivat osallistua urheilijat, jotka täyttivät kilpailuvuoden aikana 16 tai 17 vuotta. Ensimmäiset alle 18-vuotiaiden maailmanmestaruuskilpailut järjestettiin vuonna 1999 ja viimeiset vuonna 2017. Kisoja järjestettiin kahden vuoden välein.
Vuonna 2016 IAAF päätti lakkauttaa tämän ikäluokan MM-kilpailut vuoden 2017 jälkeen.
Kilpailupaikat

1999: Bydgoszcz, Puola
2001: Debrecen, Unkari
2003: Sherbrooke, Kanada
2005: Marrakech, Marokko
2007: Ostrava, Tšekki
2009: Brixen, Italia
2011: Lille, Ranska
2013: Donetsk, Ukraina
2015: Cali, Kolumbia
2017: Nairobi, Kenia
Kilpailuennätykset > Pojat

| Laji | Tulos | Nimi | Maa | Pvm | Kisat |
| --- | --- | --- | --- | --- | --- |
| 100 m | 10,28 (–0,4 m/s) | Abdul Hakim Sani Brown |  Japani | 15.7.2015 | Cali 2015 |
| 200 m | 20,34 (–0,4 m/s) | Abdul Hakim Sani Brown |  Japani | 19.7.2015 | Cali 2015 |
| 400 m | 45,24 | Kirani James |  Grenada | 10.7.2009 | Brixen 2009 |
| 800 m | 1.44,08 | Leonard Kirwa Kosencha |  Kenia | 9.7.2011 | Lille 2011 |
| 1 500 m | 3.36,38 | Kumari Taki |  Kenia | 17.7.2015 | Cali 2015 |
| 3 000 m | 7.40,10 | William Malel Sitonik |  Kenia | 10.7.2011 | Lille 2011 |
| 110 m aitajuoksu (91,4 cm) | 13,04 (+0,1 m/s) | De’Jour Russel |  Jamaika | 14.7.2017 | Nairobi 2017 |
| 400 m aitajuoksu (84,0 cm) | 49,01 | William Wynne |  Yhdysvallat | 15.7.2007 | Ostrava 2007 |
| 2 000 m estejuoksu | 5.19,99 | Meresa Kahsay |  Etiopia | 12.7.2013 | Donetsk 2013 |
| Korkeushyppy | 227 cm | Haiqiang Huang |  Kiina | 16.7.2005 | Marrakech 2005 |
| Seiväshyppy | 530 cm | Armand Duplantis |  Ruotsi | 19.7.2015 | Cali 2015 |
| Seiväshyppy | 530 cm | Vladyslav Malykhin |  Ukraina | 19.7.2015 | Cali 2015 |
| Pituushyppy | 805 m (+0,5 m/s) | Maykel Demetrio Massó |  Kuuba | 16.7.2015 | Cali 2015 |
| Kolmiloikka | 17,30 m (+0,6 m/s) | Jordan A. Diaz |  Kuuba | 14.7.2017 | Nairobi 2017 |
| Kuulantyöntö (5 kg) | 24,35 m | Jacko Gill |  Uusi-Seelanti | 7.7.2011 | Lille 2011 |
| Kiekonheitto (1,5 kg) | 70,67 m | Mykyta Nesterenko |  Ukraina | 13.7.2007 | Ostrava 2007 |
| Moukarinheitto (5 kg) | 84,91 m | Hlib Piskunov |  Ukraina | 17.7.2015 | Cali 2015 |
| Keihäänheitto (700 g) | 83,16 m | Morné Moolman |  Etelä-Afrikka | 9.7.2011 | Lille 2011 |
| Kahdeksanottelu (–2013) | 6491 pst | Jake Stein |  Australia | 6.–7.7.2011 | Lille 2011 |
Kahdeksanottelu (–2013): 11,52 (–0,5 m/s) (100 m), 722 cm (+1,2 m/s) (pituus), 17,22 m (kuula 5 kg), 51,32 (400 m)  14,25 (–1,0 m/s) (110 m aitajuoksu (91,4 cm aidat)), 198 cm (korkeus), 59,65 m (keihäs 700 g), 2.52,93 (1 000 m)
| Kymmenottelu (2015–) | 8002 pst | Niklas Kaul |  Saksa | 15.–16.7.2015 | Cali 2015 |
Kymmenottelu (2015–): 11,59 (–0,2) (100 m), 676 cm (+1,1 m/s) (pituus), 16,08 m (kuula 5 kg), 205 (korkeus), 51,20 (400 m)   15,44 (–0,7 m/s) (110 m aitajuoksu (91,4 m aidat), 44,09 m (kiekko), 470 cm (seiväs), 78,20 m (keihäs 700 g), 4.42,29 (1 500 m)
| 10 000 m ratakävely | 40.51,31 | Pavel Parshin |  Venäjä | 9.7.2011 | Lille 2011 |
| Ruotsalaisviesti | 1.49,23 | Waseem Williams Michael O'Hara Okeen Williams Martin Manley |  Jamaika | 14.7.2013 | Donetsk 2013 |
Kilpailuennätykset > Tytöt

| Laji | Tulos | Nimi | Maa | Pvm | Kisat |
| --- | --- | --- | --- | --- | --- |
| 100 m | 11,08 (±0,0 m/s) | Candace Hill |  Yhdysvallat | 16.7.2015 | Cali 2015 |
| 200 m | 22,43 (–0,7 m/s) | Candace Hill |  Yhdysvallat | 19.7.2015 | Cali 2015 |
| 400 m | 51,19 | Nawal El Jack |  Sudan | 15.7.2005 | Marrakech 2005 |
| 800 m | 2.01,13 | Aníta Hinriksdóttir |  Islanti | 14.7.2013 | Donetsk 2013 |
| 1 500 m | 4.09,48 | Faith Chepngetich Kipyegon |  Kenia | 9.7.2011 | Lille 2011 |
| 3 000 m | 8.53,94 | Mercy Cherono |  Kenia | 11.7.2007 | Ostrava 2007 |
| 100 m aitajuoksu (76,2 cm) | 12,94 (±0,0 m/s) | Yanique Thompson |  Jamaika | 11.7.2013 | Donetsk 2013 |
| 400 m aitajuoksu | 55,94 | Sydney McLaughlin |  Yhdysvallat | 18.7.2015 | Cali 2015 |
| 2 000 m estejuoksu | 6.11,83 | Korahubsh Itaa |  Etiopia | 10.7.2009 | Brixen 2009 |
| Korkeushyppy | 192 cm | Iryna Kovalenko |  Ukraina | 12.7.2003 | Sherbrooke 2003 |
| Korkeushyppy | 192 cm | Jaroslava Mahutših’ |  Ukraina | 14.7.2017 | Nairobi 2017 |
| Seiväshyppy | 435 cm | Vicky Parnov |  Australia | 14.7.2007 | Ostrava 2007 |
| Pituushyppy | 647 cm (+1,3 m/s) | Darja Klišina |  Venäjä | 15.7.2007 | Ostrava 2007 |
| Kolmiloikka | 13,86 m (–0,6 m/s) | Cristine Spataru |  Romania | 11.7.2003 | Sherbrooke 2003 |
| Kuulantyöntö (3 kg, 2013–) | 20,14 m | Emel Dereli |  Turkki | 11.7.2013 | Donetsk 2013 |
| Kuulantyöntö (4 kg, –2011) | 17,08 m | Valerie Adams |  Uusi-Seelanti | 13.7.2001 | Debrecen 2001 |
| Kiekonheitto | 56,34 m | Xuchen Xie |  Kiina | 10.7.2013 | Donetsk 2013 |
| Moukarinheitto (3 kg, 2013–) | 73,20 m | Réka Gyurátz |  Unkari | 13.7.2013 | Donetsk 2013 |
| Moukarinheitto (4 kg, –2011) | 64,61 m | Bianca Perie |  Romania | 14.7.2007 | Ostrava 2007 |
| Keihäänheitto (500 g, 2013–) | 62,92 | Marisleisys Duarthe |  Kuuba | 16.7.2017 | Nairobi 2017 |
| Keihäänheitto (600 g, –2011) | 59,74 m | Christin Hussong |  Saksa | 7.7.2011 | Lille 2011 |
| Seitsenottelu (–2011) | 5875 pst | Tatjana Tšernova |  Venäjä | 15.–16.7.2005 | Marrakech 2005 |
Seitsenottelu (–2011): 13,62 (+1,4 m/s) (100 m aitajuoksu (76,2 cm aidat)), 169 cm (korkeus), 10,79 m (kuula 4 kg), 24,79 (+0,2 m/s) (200 m)  613 cm (+0,5 m/s) (pituus), 48,20 m (keihäs 600 g),  2.21,91 (800 m)
| Seitsenottelu (2013–) | 6037 pst | Géraldine Ruckstuhl |  Sveitsi | 17.–18.7.2015 | Cali 2015 |
Seitsenottelu (2013–): 13,93 (+0,7 m/s) (100 m aitajuoksu (76,2 cm aidat)), 173 cm (korkeus), 14,25 m (kuula 3 kg), 25,83 (–0,5 m/s) (200 m)  571 cm (±0,0 m/s) (pituus), 52,87 m (keihäs 500 g), 2.17,58 (800 m)
| 5 000 m ratakävely | 20.28,05 | Tatjana Kalmykova |  Venäjä | 12.7.2007 | Ostrava 2007 |
| Ruotsalaisviesti | 2.03,42 | Christania Williams Shericka Jackson Chrisann Gordon Olivia James |  Jamaika | 10.7.2011 | Lille 2011 |
Kilta (Kerava)

| Kilta |
| --- | --- |
 Kaupungin kartta, jossa Kilta korostettuna.
Kaupunki:  Kerava
Kaupunginosa nro:  2 
Väkiluku:  1 875 (31.12.2014)
Kilta on Keravan 2. kaupunginosa, joka sijaitsee keskustan länsipuolella ja Tuusulan rajan itäpuolella. Killan väkiluku oli vuoden 2014 lopussa 1 875 henkeä.
Alue on pinta-alaltaan kompakti ja tyypilliseksi lähiöksi varsin vehreä ja puistomainen[lähde? ]. Rakennuskanta sisältää pääosin 1970–1980-luvuilla valmistuneita kerrostaloja sekä jonkin verran rivitaloja. Alueella sijaitsevat päiväkoti Konsti, Killan alakoulu sekä kaksiosainen koirapuisto. Alueen lähellä sijaitsevat Keravan terveyskeskus, urheilupuisto, uimahalli-maauimala sekä Alepa-ruokakauppa. Alueen länsipuolella on luonnonläheistä metsäaluetta, joka sijaitsee Tuusulan kunnan puolella.
Keravan keskustaan kertyy matkaa noin 1,5 km. Keskustaan pääsee linja-autolla, jonka reitti kulkee Tuusulantietä pitkin, ja Killan kohdalla on pysäkit.
Aiheesta muualla

Kuvia tai muita tiedostoja aiheesta Kilta (Kerava) Wikimedia Commonsissa
Äitsaari

Äitsaari
Kolmiköytisienvuori lännestä Riislahdelta nähtynä
| --- | --- |
Sijainti:  Ruokolahti Etelä-Karjala Suomi
Vesialue:  Saimaa: Suur-Saimaa, Haapavesi
Korkein kohta:  123 m mpy. 
Pinta-ala:  74 km²  
| --- | --- |
Asukasluku:  noin 400 
muokkaa - muokkaa wikitekstiä - muokkaa Wikidataa
Äitsaari on saari varsinaisen Saimaan kaakkoisosassa Suur-Saimaan ja Haapaveden välissä Ruokolahdella Etelä-Karjalassa. Se on eteläisen Saimaan ja samalla Etelä-Karjalan suurin saari.
Hännilän kylän seurojentalo
Historiaa

Äitsaaren lounaisosassa Riislahden etelä rannassa sijaitsee Kolmiköytisienvuori. Sieltä on löydetty Kolmiköytisienvuoren kalliomaalaus. Saarella on kiinteitä asuinpaikkoja, esimerkiksi Karonniemessä ja Terävälän eteläpuolella, joissa on asuttu tuhansia vuosia.
Sipilän hallituksen ympäristöministeri Kimmo Tiilikainen on kotoisin Äitsaarelta.
Aiheesta muualla

Äitsaaren kylät ry:n sivusto (Arkistoitu – Internet Archive)
Kiinalainen bezique

Kiinalainen bezique on korttipeli, joka on muunnelma korttipelistä bezique. Kiinalainen bezique oli myös Winston Churchillin lempi bezique-muunnos. Peli poikkeaa beziquesta seuraavin tavoin:
Pelissä on kuusi vajaata pakkaa kahden sijasta
Pelaajat saavat 12 korttia, yksi kerrallaan, vain yksi jako
Jos käden lopuksi häviävällä pelaajalla on alle tuhat pistettä, voittaja saa "rubiconin" ja 3000 pistettä
Valtti valitaan vasta, kun joku on pelannut sarjan tai pariskunnan
Pöydättyjä kortteja voi käyttää uusiin yhdistelmiin, jos pöydättynä on neljä kuningatarta ja pelaaja nostaa viidennen, hän voi tehdä niistä toiset neljä kuningatarta
Viimeisestä tikistä saa 250 pistettä
Jos kädessä on vain seiskoja, kaseja ja ysejä, pelaaja voi sanoa "carte blanche" ja saada siitä 250 pistettä, jos pakastakin tulee näitä kortteja, pelaaja saa jokaisesta 250 pistettä kunnes tulee kymppi tai kuva.
Koska kortteja on niin paljon, pelaajalla voi olla tripla bezique (1500 pistettä) tai nelinkertainen bezique (4500 pistettä)
Valteista saa pisteitä seuraavasti: neljä jätkää 400 pistettä, neljä kuningatarta 600 pistettä, neljä kuningasta 800 pistettä, neljä kymppiä 900 pistettä ja neljä ässää 1000 pistettä
Bezique-yhdistelmä vaihtelee valtin mukaan, jos pata on valttia, se on patakuningatar ja ruutujätkä, jos valtti on herttaa, se on herttakuningatar ja ristijätkä, jos valtti on ristiä, se on ristikuningatar ja herttajätkä ja jos valtti on ruutua, bezique on ruutukuningatar ja patajätkä
Kympeistä ja ässistä ei saa pisteitä
Kalevi Rikkinen

Kalevi Vilho Rikkinen (s. 14. toukokuuta 1936 Pietarsaari) on suomalainen maantieteilijä ja Helsingin yliopiston kulttuurimaantieteen emeritusprofessori.
Rikkisen vanhemmat olivat ratavartija Vilho Rikkinen ja rautatieläinen Helmi Maria Mäkitalo. Hän pääsi ylioppilaaksi 1956 ja valmistui Helsingin yliopistosta filosofian kandidaatiksi 1961, lisensiaatiksi 1962 ja tohtoriksi 1966.
Rikkinen toimi Helsingin yliopistossa assistenttina 1960–1964, dosenttina 1968–1970, apulaisprofessorina 1970–1973, vt. professorina 1971–1972 sekä vuodesta 1973 alkaen kulttuurimaantieteen professorina sekä maantieteen laitoksen esimiehenä vuodesta 1974. Rikkinen oli lisäksi Kustannus Oy Otavan maantieteilijänä 1960–1964 sekä valtion luonnontieteellisen toimikunnan tutkimusassistenttina 1964–1967 ja vt. nuorempana tutkijana 1967–1969. Rikkinen jäi professorin virasta eläkkeelle 1999.
Rikkinen on ollut naimisissa vuodesta 1960 alkaen Helsingin yliopiston maantieteen didaktiikan emeritaprofessori Hannele Rikkisen, o. s. Iso-Ahola  kanssa. Helsingin yliopiston kasvitieteen professori Jouko Rikkinen on heidän poikansa.
Rikkinen toimi Filosofisen tiedekunnan promootiossa promoottorina vuonna 1997.[lähde? ] Vuosina 1976-1985 hän toimi Eteläpohjalaisen osakunnan inspehtorina.
Teoksia

Geographische Abgrenzung von städtischen Agglomerationen auf Grund ihres räumlichen Wachstums in Süd-Pohjanmaa, Finnland, väitöskirja. 1966
Decline of railroad passenger traffic in Minnesota. 1968
Population changes in the incorporated hamlets of Minnesota, 1930-1960. 1968
Bevölkerungsveränderungen im Bereich von Budapest in den Jahren 1869-1966. 1969
Kalevala, Minnesota: agricultural geography in transition. 1969
The net-migration of young people in Minnesota: 1950-1960. 1969
Migration trends of older aged persons in Minnesota ; kirjoittajat Kalevi Rikkinen ja Arnold Alanen. 1970
Markov chain analysis of interprovincial migration in Finland. 1971
Typology of farms in central Finland. 1971
Boundary changes in a rural-urban fringe. 1972
Suomen asutusmaantiede. 1977
Suuri Kuolan retki 1887. Otava 1980
Helsingin yliopiston maantieteen laitoksen synty. Helsinki 1983
Ragnar Hult and the emergence of geography in Finland, 1880-1900. Helsingin yliopiston maantieteen laitoksen julkaisuja. A 132. Helsinki 1988
Suomen aluemaantiede. 1990, 2. uud. painos 1994
A Geography Of Finland. 1992
Suomen aluemaantiede : opiskelijan opas. Helsingin yliopisto, Lahden koulutus- ja tutkimuskeskus, Lahti 1992
Kaikki talot huojuu

| Kaikki talot huojuu Antti Autio |
| --- | --- | --- |

Studioalbumin tiedot
 Julkaistu: 11. maaliskuuta 2022
 Kesto: 48.26
 Levy-yhtiö: Soit Se Silti
Listasijoitukset
  7. (albumilista)    4. (fyysinen albumilista)
Antti Aution muut julkaisut
| Pihalla tuulee taas 2019 | Kaikki talot huojuu 2022 | Täällä sinua kaivataan 2024 |
Kaikki talot huojuu on Antti Aution kolmas studioalbumi, joka julkaistiin 11. maaliskuuta 2022. Singlelle "Kaunein sana maailmassa" on tehty musiikkivideo.
Kappaleet

Kaikki talot huojuu – 3.23
Kaikki hyvin – 4.11
Tuhansien öitten läpi – 4.27
Pihkassa – 3.31
Onko liian myöhä – 4.47
Hukkasin sut – 3.33
Lisää ääntä – 4.21
Linnut jotka löytää aina kotiinsa – 4.03
Romukasa – 3.50
Kaunein sana maailmassa – 3.38
Raili – 4.12
Muistitko? – 4.24
Arvostelut

Helsingin Sanomat:
Kulttuuritoimitus:
Soundi:
Kansalaisfoorumi (Tšekki)

Kansalaisfoorumi (tšek. Občanské fórum, OF) oli tšekkien Tšekkoslovakiassa samettivallankumouksen aikana 1989 perustama järjestö. Slovakiassa samanlainen järjestö oli Yleisö väkivaltaa vastaan (slovakiksi Verejnosť proti násiliu, VPN). Järjestön perustaja ja johtaja Václav Havel valittiin presidentiksi  joulukuussa 1989.
Maalis–huhtikuun 1990 vaaleissa OF sai 36 % äänistä ja 68 edustajainhuoneen paikkaa. Havelin presidentiksi valinnan jälkeen Jan Urban valittiin puheenjohtajaksi. Hän erosi ja puheenjohtajaksi  tuli syksyllä 1990 Václav Klaus.
Alkuvuodesta 1990 Klaus ilmoitti perustavansa Kansalaisdemokraattinen puolue -puolueen (Občanská demokratická strana), ohjelmanaan selkeämpi vapaan markkinatalouden ajaminen.
Entinen ulkoministeri Jiří Dienstbier puolestaan perusti sille vastineeksi Kansalaisliike-puolueen (Občanské hnutí, nykyisin Strana pro otevřenou společnost). Puolueiden yhteistyö kariutui kesällä 1991. ODS voitti vuoden 1992 vaalit, kun tas OH jäi äänikynnyksen alle.
Kiki Djan

Kiki Djan (7. kesäkuuta 1957 – 10. kesäkuuta 2004) oli ghanalainen muusikko. Hän aloitti pianon soittamisen viisivuotiaana. 1970-luvulla hän toimi kosketinsoittajana maailmanmusiikkiyhtye Osibisassa. Myöhemmin Djan aloitti soolouran. Vuonna 1979 hän teki yhdessä Kofi Aryivorin kanssa kappaleen ”24 Hours in a Disco”, joka pääsi listoille Yhdysvalloissa ja Yhdistyneessä kuningaskunnassa.
Djan tuli myöhempinä vuosinaan riippuvaiseksi huumausaineista. Hän kuoli AIDSiin Ghanassa kesäkuussa 2004.